ሆቴል ለመያዝ የሚያስችል ዌብሳይት ሥራ ጀመረ 
በአፍሪካ ከ25ሺ በላይ ሆቴሎች በዌብሳይቱ ተካተዋልከአገር አገር የሚዘዋወሩ መንገደኞችና ቱሪስቶች በተለያዩ የዓለም አገራት በሚገኙ ሆቴሎች ውስጥ ቀድመው የመኝታ ክፍል ለመያዝ የሚችሉበት ዌብሳይት ሥራ ጀመረ፡፡ JOVAGO.Com በሚል መጠሪያ የሚታወቀው ይኸው ዌብሳይት፤ከአንድ እስከ አምስት ኮከቦች ባላቸው ሆቴሎች ላይ የሚሰራ ሲሆን መንገደኞች በሚያርፉባቸው አገራት ሁሉ አቅማቸው በሚፈቅደው መጠን የመኝታ ክፍል ለመያዝ የሚያስችላቸው መሆኑን የድርጅቱ የኢትዮጵያ ዳይሬክተር ሚስተር አሌክሳንደር በርተንሾው ከትናንት በስቲያ በካፒታል ሆቴል ለጋዜጠኞች በሰጡት መግለጫ ላይ ተናግረዋል፡፡ ዌብሳይቱ በአገር ውስጥ ለሚካሄዱ ጉዞዎችም አገልግሎት እንደሚሰጥ ተገልጿል፡፡ 